Heidi Weng

**Heidi Weng** (sündinud 20. juulil 1991 Ytre Enebakkis) on Norra murdmaasuusataja ja mäkkejooksja. Ta on kolmekordne maailmameister (2013 ja 2015 teatesõidus, 2017 sprinditeates).

Ta kuulub spordiklubisse IL i BUL. Ta on võitnud olümpiamängudelt ühe pronksmedali, maailmameistrivõistlustelt kolm kuldmedalit, kaks hõbemedalit ja ühe pronksmedali ning on maailma karikasarjas võitnud 11 etappi.

2016–2017 võitis ta kolmanda norralannana Tour de Ski. 2017–2018 tuli ta teist korda Tour de Ski võitjaks. Hooaegadel 2016–2017 ja 2017–2018 on ta tulnud maailma karikasarja üldvõitjaks, samuti võitis ta mõlemal hooajal väikese karika tavadistantside arvestuses.

## Sportlaskarjäär
### Murdmaasuusatamine
Weng osales maailma karikasarjas esimest korda 21. novembril 2009 Beitostølenis, kus ta jäi 10&nbsp;km vabastiilis 39. kohale. Järgmisel aastal oli Weng juunioride maailmameistrivõistlustel Hinterzartenis vabatehnikasprindis seitsmes. 5&nbsp;km klassikasõidus oli ta samuti seitsmes ja 10&nbsp;km suusavahetusega sõidus teine. Norra naiskonnaga võitis Weng teatesõidus kuldmedali. Esimest korda sõitis ta MK-punktidele 13. märtsil 2010 Oslos, kus saavutas 30&nbsp;km vabastiilis 23. koha.

2011. aasta juunioride maailmameistrivõistlustel Otepääl võitis ta viie km vabastiilis pronksmedali ja 10&nbsp;km suusavahetusega sõidus kuldmedali. Ta osales ka teatesõidus kuldmedali võitnud Norra naiskonnas. 2010.–2011. aasta maailma karikasarja viimastel etappidel sai ta Lahtis 10&nbsp;km jälitussõidus 19. koha ja Stockholmis klassikasprindis 28. koha. Kahes jälitussõidus Falunis sai ta mõlemas 16. koha. Maailma karikasarja finaali viimases sõidus sai ta 18. koha, ja MK-sarja lõplikus paremusjärjestuses oli ta 59.

2011.–2012. aasta maailma karikasarja avaetapil Sjusjøenis sai Weng 10&nbsp;km vabastiilis karjääri parima, 13. koha. Kuusamos oli ta lõppkoht 16. Davosis oli ta 15&nbsp;km vabastiilis üheksas ja järgmisel päeval vabatehnikasprindis kuues. Weng katkestas Tour de Ski 4. jaanuaril, olles üldarvestuses 32. kohal. Tour de Ski sprindidistantsidel oli tema kohad 12. ja 14. 12. veebruaril sõitis Weng Nové Městos teatesõidus Norra teise naiskonnaga välja kolmanda koha, mis oli Wengi esimene poodiumikoht MK-sarjas. Esimest korda jõudis Weng poodiumikohale individuaalalal 3. märtsil Lahtis, kui oli suusavahetusega jälitussõidus kolmas. MK-sarja finaalis Falunis oli ta 10&nbsp;km klassikas teine ja 10&nbsp;km suusavahetusega jälitussõidus kolmas ning sai üldkokkuvõttes Marit Bjørgeni järel teise koha. Maailma karikasarja arvestuses oli ta kümnes. Norra meistrivõistlustel võitis ta paarissprindis koos Martine Ek Hageniga kulla.

2012.–2013. aasta maailma karikasarja ajaks oli Weng jõudnud Norra A-meeskonda. Ruka miniturniiril sai Weng kolmanda koha. Tour de Ski vabatehnikasprindis Val Müstairis oli Weng kolmas. Tuuri lõppkohaks jäi tal kuues, kusjuures viimasel etapil sai ta kolmanda koha. La Clusaz's kuulus Weng esikoha saanud Norra teatenaiskonda. 2013. aasta maailmameistrivõistlustel Val di Fiemmes võitis Weng 15&nbsp;km suusavahetusega sõidus pronksmedali; norralased saavutasid sel alal nelikvõidu. Norra naiskonnaga võitis Weng teatesõidus kuldmedali. 30&nbsp;km klassikasõidus lõpetas Weng neljandana ja 10&nbsp;km vabatehnikasõidus oli ta kuues. MK-etapil Lahtis lõpetas ta 10&nbsp;km klassikasõidu kolmanda kohaga. Vabatehnikasprindis Drammenis sai ta teise koha. MK-sarja finaalis Falunis oli Wengi lõplik koht neljas, parima saavutusena oli ta 10&nbsp;km klassikasõidus kolmas. Maailma karikasarja arvestuses oli ta viies.

2013.–2014. aasta maailma karikasarja avaetapil Kuusamos oli Weng üheksas. MK-etapil Lillehammeris oli ta 10&nbsp;km klassikasõidus kuues ja kuulus võidukasse Norra teatenaiskonda. Tour de Skil oli ta lõppkoht kolmas; Norra sai siis kolmikvõidu. 2014. aasta taliolümpiamängudel Sotšis võitis Weng võitis 15&nbsp;km suusavahetusega sõidus pronksmedali. Teatesõidus sai ta viienda, 10&nbsp;km klassikasõidus üheksanda ja 30&nbsp;km vabatehnikasõidus 19. koha. Falunis peetud MK-sarja finaalis jäi Wengi lõppkohaks kolmas. Maailma karikasarja arvestuses oli ta neljas.

2014.–2015. aasta maailma karikasarja kolmepäevasel tuuril Lillehammeris saavutas Weng kolmanda koha. Tuuri vabasprindis ja 5&nbsp;km vabatehnikas oli ta kolmas ning 10&nbsp;km klassikas viitstardis teine. MK-etapil Davosis oli ta 10&nbsp;km vabatehnikasõidus kolmas. 2015. aasta Tour de Skil saavutas ta üldjärjestuses kolmanda koha. 2015. aasta maailmameistrivõistlustel Falunis tuli ta teatesõidus teist korda maailmameistriks ja oli 15&nbsp;km suusavahetusega sõidus seitsmes. Märtsis tuli Weng MK-etappidel teisele kohale Lahtis 10&nbsp;km klassikas ja Drammenis klassikasprindis. Üldkarika ja tavadistantside karika arvestuses oli ta kolmas ning sprindikarika arvestuses viies. 2015. aasta Norra meistrivõistlustel võitis ta 15&nbsp;km suusavahetusega sõidus kuldmedali ja 10&nbsp;km vabatehnikasõidus pronksmedali.

Esimese võidu MK-sarjas sai ta 2016. aasta Tour de Ski etapil 10&nbsp;km vabatehnikasõidus ühisstardist 9. jaanuaril Val di Fiemmes.

2016. aasta detsembris võitis ta Lillehammer Touri. See oli tema esimene suusatuurivõit.

2016–2017 võitis ta kolmanda norralannana Tour de Ski. Ta võitis Tour de Skil küll ainult ühe etapi, milleks oli viimane etapp Val di Fiemmel, 9&nbsp;km mäkketõus.

2017. aastal Lahtis tuli ta koos Maiken Caspersen Fallaga sprinditeates maailmameistriks, kuldmedali võitis ta ka teatesõidus. 30&nbsp;km vabatehnikasõidus sai ta pronksmedali. 10&nbsp;km klassikas oli ta neljas ja 15&nbsp;km suusavahetusega sõidus viies.

Hooajal 2016–2017 tuli ta maailma karikasarja üldvõitjaks, samuti võitis ta samal hooajal väikese karika tavadistantside arvestuses. Hooaja jooksul võitis ta kolm etappi: 2. detsembril 2016 Lillehammeris klassikasprindis, 17. detsembril 2016 La Clusazis 10&nbsp;km vabatehnikasõidus ühisstardist ning 8. jaanuaril 2017 Tour de Ski viimasel etapil 8. jaanuaril 2017 Val di Fiemmes 9&nbsp;km vabatehnikas. Ta võitis hooaja raames kavas olnud Lillehammeri suusatuuri ja Tour de Ski. Hooajal finaaltuuril saavutas ta Marit Bjørgeni järel teise koha.

Hooajal 2017–2018 tuli ta teist maailma karikasarja üldvõitjaks, kuigi edestas lõpuks ameeriklannat Jessica Digginsit kõigest 40 punktiga. Hooaja ainsad etapivõidud tulid Tour de Skilt, mille ta samuti teist korda järjes võitis. Võrreldes eelmiste hooaegadega näitas Weng märkimisväärselt kehvemaid tulemusi sprindis, kui jõudis hooaja jooksul sprindietapil finaali vaid korra ja seda 20. jaanuaril klassikasprindis Planica, kui sai kuuenda koha.

2018. aasta taliolümpiamängudel sai ta 30&nbsp;km klassikatehnikas kaheksanda koha. Teatesõitu teda ei valitudki.

### Mäkkejooks
Weng saavutas 2010. aasta mäkkejooksu maailmameistrivõistlustel Kamnikis Sloveenias juunioride 4,5 kilomeetrisel jooksul neljanda koha. Norra meistrivõistlustel võitis ta 2010. aastal juunioride klassis esikoha, oli 2011. aastal naiste arvestuses teine ning tuli 2014. aastal Norra meistriks.

## Saavutused
### [[Taliolümpiamängud|Olümpiamängudel]]
*2014  Sotšis
**  pronksmedal suusavahetusega sõidus

### [[Suusatamise maailmameistrivõistlused|Maailmameistrivõistlustel]]
* 2013  Val di Fiemmes
**  **maailmameister** teatesõidus
**  pronksmedal 15 km suusavahetusega sõidus
* 2015  Falunis
**  **maailmameister** teatesõidus
* 2017  Lahtis
**  **maailmameister** sprinditeates (koos Maiken Caspersen Fallaga)
**  **maailmameister** teatesõidus
**  hõbemedal 30 km vabatehnikasõidus
*2019  Seefeldis
**  hõbemedal 4×5 km teatesõidus

### Juunioride maailmameistrivõistlustel
* 2010  Hinterzartenis
**  **juunioride maailmameister** teatesõidus
**  hõbemedal suusavahetusega sõidus
* 2011  Otepääl:
**  **juunioride maailmameister** suusavahetusega sõidus
**  **juunioride maailmameister** teatesõidus
**  pronksmedal 5&nbsp;km vabastiilis

### [[Maailma karikavõistlused murdmaasuusatamises|Maailma karikasarjas]]
Heidi Weng on individuaalarvestuses osalenud (seisuga 28. veebruar 2019) 203 maailma karikasarja etapil ja jõudnud esikolmikusse 82 korral ning võitnud 11 korral.

#### Maailma karikasarja etapivõidud

#### Koht MK-sarja paremusjärjestuses

## Isiklikku
Tal oli pikka aega suhe murdmaasuusataja Emil Iverseniga. Tema õde on Mereta ja vanemad Mai-Bente ja Ole-Morten. Mõlemad tema vanemad olid lootustandvad sportlased. Weng harjutab koos perega. Nii ema kui ka õde on võitnud Norra meistrivõistlustel mäkkejooksus medaleid. Tema nõbu ja lapsepõlvesõber on Martine Ek Hagen.

## Viited

## Välislingid

* Koduleht
* Heidi Weng FIS-i lehel
* Heidi Weng IL i BUL-i veebisaidil